દરિયાકાંઠે ઔદ્યોગિક પ્રવૃત્તિને કારણે માછીમારોના જીવન ધોરણ ઉપર અસર થઈ રહી હોઈ માછીમારોની રજૂઆતોને ધ્યાને લઈ રાજ્યમાં મત્સ્ય ઉત્પાદન તથા નિકાસ વધારવા રાજ્ય સરકારે પ્રયાસો હાથ ધર્યા હોવાનું જણાવતા સૂત્રો કહે છે કે, અત્યારે રાજ્યમાં માંગરોળ, વેરાવળ, પોરબંદર, જખૌ તથા ધોલાઈ ખાતે મોટા ફિશિંગ હાર્બર તેમજ ૧૮ જેટલા સ્થળોએ ફિશલેન્ડિંગ સેન્ટર કાર્યરત છે, જેને ક્રમશઃ વિસ્તારવાનું રાજ્ય સરકારનું આયોજન છે.